Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 4 Pv 326/13/1102	Bratislava II, 29.10.2014
EEČ : 2-9-273-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 12.8.2013, spisová značka 4 Pv 326/13/1102, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v čase o 13,10 h. dňa 22. apríla 2013 v Bratislave na ul. Dvojkrížnej za krytými garážami pri kontrole hliadkou Pohotovostnej motorizovanej jednotky KR PZ Bratislava, dobrovoľne vydal z vrecka plastové vrecko s obsahom sušenej rastliny s hmotnosťou 228 mg, o ktorej sa vyjadril, že sa jedná o marihuanu, ktorej následnou analýzou na KEÚ PZ v Bratislave bolo zistené, že sa jedná o sušené konope (marihuana) s obsahom THC viac ako 10 mg, pričom uvedené množstvo možno považovať za minimálne 1 obvykle jednorazovú dávku drogy, pričom Cannabis (konopa) je zaradený v zmysle zákona Slovenskej republiky č. 139/1998 Z.z. o omamných látkach, psychotropných látkach a prípravkoch v znení neskorších predpisov do I. skupiny omamných látok a tetrahydrokanabinol (THC) je zaradený v zmysle zákona Slovenskej republiky č. 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny psychotropných látok

Uznesením prokurátora Okresnej prokuratúry Bratislava II zo dňa 12.8.2013, spisová značka 4 Pv 326/13/1102, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením povereného príslušníka Obvodného oddelenia Policajného zboru Bratislava II Vrakuňa bolo dňa 22.04.2013 pod ČVS:ORP-1160/Vk-B2-2013 podľa § 199 ods. 1 Trestného poriadku začaté trestné stíhanie a dňa 11.06.2013 bolo podľa § 206 ods. 1 vznesené obvinenie XXXXX pre úmyselný prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona, na tom skutkovom základe, ako je uvedený v predmetnom uznesení.
	Uznesením prokurátora Okresnej prokuratúry zo dňa 12.08.2013 sp. zn. 4 Pv 326/13/1102-8, právoplatným dňa 23.08.2013 bolo trestné stíhanie obvineného XXXXX podľa § 216 ods.1 Tr. poriadku podmienečne zastavené a podľa § 216 ods.2 Tr. poriadku bola obvinenému určená skúšobná doba v trvaní dvanásť mesiacov (12).
	Skúšobná doba podmienečného zastavenia trestného stíhania uplynula dňa 23.08.2014.
	Z aktuálneho odpisu z registra trestov vyplýva, že obvinený nespáchal žiaden trestný čin v priebehu plynutia skúšobnej doby. Z priestupkového registra rovnako vyplýva, že obvinený nebola v sledovanom období postihnutá za spáchanie priestupku, ktorý by bolo možné z hľadiska jeho povahy vyhodnotiť ako konanie porušujúce bezúhonnosť pri vyhodnotení správania sa obvineného v priebehu plynutia skúšobnej doby podmienečného zastavenia (priestupky na úseku cestnej premávky). Z uvedených skutočností je teda dôvodný záver, že obvinený viedol v priebehu plynutia skúšobnej doby podmienečného zastavenia trestného stíhania riadny život a splnil tým podmienku na jeho osvedčenie sa.
S poukazom na vyššie uvedené skutočnosti, považujem toto uznesenie za dôvodné.
	Podľa § 217 ods.4 Tr. poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods.1 písm.e) Tr. poriadku.
	Podľa § 9 ods.1 písm.e) Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Mičková
prokurátorka